b'\n_START_ARTICLE_\nCape Canaveral AFS LC-13\n_START_SECTION_\nLanding Zone 1\n_START_PARAGRAPH_\nSpaceX teki viiden vuoden vuokrasopimuksen Launch Complex 13 -alustan k\xc3\xa4yt\xc3\xb6st\xc3\xa4 helmikuussa 2015. Yhti\xc3\xb6 aikoo k\xc3\xa4ytt\xc3\xa4\xc3\xa4 alustaa uudelleenk\xc3\xa4ytett\xc3\xa4vien rakettien ensimm\xc3\xa4isten vaiheiden laskeutumisiin, mink\xc3\xa4 seurauksena alustan vanha Atlas-laukaisualusta on tarkoitus muuttaa viideksi erilliseksi laskeutumisalustaksi, joista yksi, p\xc3\xa4\xc3\xa4lasketumisalusta, olisi muita nelj\xc3\xa4\xc3\xa4 selv\xc3\xa4sti suurempi._NEWLINE_SpaceX oli korvannut alustan alkuper\xc3\xa4inen LC-13-kyltin uudella Landing Complex 1 -kyltill\xc3\xa4 maaliskuussa 2015. Nimi vaihtui viel\xc3\xa4 my\xc3\xb6hemmin Landing Zone 1 -muotoon._NEWLINE_Ensimm\xc3\xa4inen onnistunut laskeutuminen alustalle tapahtui 22. joulukuuta 2015 Falcon 9 -raketin 20. lennolla, joka vei 11 Orbcomm OG2 -satelliittia matalalle Maan kiertoradalle.'